|  |  |
| --- | --- |
|  |  *See artikkel on Eesti poliitikust; Kanada kirjaniku ja analüütiku kohta vaata artiklit Eric Enno Tamm* |

---

Enno Tamm veebruaris 2011
**Enno Tamm** (sündinud 26. mail 1960) on Eesti ajakirjanik ja poliitik, Eesti Keskerakonna liige. 

2012–2018 oli ta Tallinna Linnatranspordi AS juhatuse esimees.

Hariduskäik
-----------

Tamm on lõpetanud Tallinna 1. keskkooli (hilisema Gustav Adolfi Gümnaasiumi). 1981–1985 õppis ta Tartu Riiklikus Ülikoolis õigusteadust, 1998–2000 Majandusõiguse ja Poliitika Instituudis. 2001. aastal alustas ta õpinguid Õigusinstituudis.

Ametikohad
----------

Varem on Tamm olnud Eesti Päevalehe osakonnajuhataja, majandusministri abi, Eesti Televisiooni saatejuht, ajakirja Elu Pilt tegevtoimetaja, riigikogu konsultant ning AS-i Järve Bussipark peadirektor. 1997–2000 oli Tamm Pirita linnaosa vanema asetäitja ning halduskogu liige. 2001. aastal nimetati ta Põhja-Tallinna linnaosa vanemaks Tõnu Heidovi asemel, selles ametis püsis ta 2004. aastani. Uuesti sai Tammest Põhja-Tallinna linnaosa vanem 7. mail 2007, mil vahepeal linnaosa vanemaks olnud Vilja Savisaar siirdus Riigikokku. Linnaosavanemana kuulus Tammele osalus linnavolikogu liikme Oksana Laasi juhitavas GO Reklaamigrupi OÜs, mil asutamisaastal 2005 majandustegevust siiski polnud..

### Tallinna ühistransport

29. jaanuaril 2010 valis Tallinna Autobussikoondise nõukogu Tamme ettevõtte juhatuse liikmeks Mati Mägi asemel, hiljem sai temast juhatuse esimees.. Tallinna bussi-, trammi- ja trolliliiklust korraldava ettevõtte Tallinna Linnatranspordi AS moodustamisel 19. juulil 2012 nimetati ta uue ettevõtte juhatuse esimeheks.

Poliitiline aktiivsus
---------------------

Enno Tamm on kandideerinud Riigikogu valimistel kolm korda: 1995. 1999. ja 2007. aastal, kus sai vastavalt 41, 74 ja 210 häält. Samuti on ta kandideerinud viis korda kohalike omavalitsuste valimistel Tallinna linnas: 1996 (43 häält), 1999 (90 häält), 2002 (69 häält), 2005 (250 häält) ja 2009 (451 häält, osutus esmakordselt valituks)..

Isiklikku
---------

Enno Tammel on kolm poega ja üks tütar[*viide?*].

Viited
------

1. 1 2 3  "Põhja-Tallinna linnaosavanemaks kinnitati Enno Tamm" EPL, 28. detsember 2001
2. 1 2  Uwe Gnadenteich "Enno Tamm sai TAKi juhatuse liikmeks" Postimees, 29. jaanuar 2010
3. ↑  "Põhja-Tallinna linnaosa vanemana asub homsest tööle Enno Tamm" EPL, 2. jaanuar 2002
4. ↑  "Linnaosavanemateks saavad Tamm ja Siigur"[*alaline kõdulink*] Delfi/ETA, 28. detsember 200
5. ↑  "Kes on korruptsioonis kahtlustatav linnaametnik Allar Oviir?" Jaak Juske blogi, 30. november 2008
6. ↑  Kadi Heinsalu "Tallinna linnaametnikud osalevad ka ettevõtluses" Äripäev, 25.06.2007
7. ↑  "Tallinna Autobussikoondis ja ametiühing allkirjastasid kollektiivlepingu "2. veebruar 2011
8. ↑  Vabariigi valimiskomisjon

Välislingid
-----------

* Urmas Seaver, Enno Tammest saab Põhja-Tallinna vanem, Postimees, 26. aprill 2007
* Enno Tamme blog

|  |  |  |
| --- | --- | --- |
| Eelnev**Tõnu Heidov** | **Põhja-Tallinna linnaosavanem**2002–2004 | Järgnev**Sirje Potisepp** |
| Eelnev**Triinu Rajasalu** | **Pirita linnaosavanem**2005–2007 | Järgnev**Tiit Terik** |
| Eelnev**Vilja Savisaar** | **Põhja-Tallinna linnaosavanem**2007–2009 | Järgnev**Karin Tammemägi** |